Parlamentsbygningen er en turistattraksjon og et vartegn for Budapest, samtidig som den er den største bygningen i Ungarn. Stilen er nygotisk og arkitekt er Imre Steindl. Bygningen har en symmetrisk fasade og en sentral kuppel. Kuppelen er i nyrenessanse-stil. Innsiden av parlamentsbygget er også symmetrisk og har dermed to identiske parlamentssaler, hvor den ene delen brukes til politikk og den andre til guidet omvisning.